*.................( sz.) napirend*

### Előterjesztve: a Közoktatási, Közművelődési, Sport, Egészségügyi, Szociális és Lakásügyi Bizottsághoz

### E L Ő T E R J E S Z T É S

a Képviselő-testület 2022. február 24-ei rendes ülésére

Tárgy: Javaslat A Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosítására

Készítette: ……………………………………..

 Fábik Gabriella

 ellátási osztályvezető s.k.

Egyeztetve: ……………………………………..

 Vargáné Luketics Gabriella

 humánszolgáltatási igazgató s.k.

 ……………………………………

 Annus Béláné

 gazdasági igazgató

Látta: …………………………………….

 dr. Szalai Tibor

 jegyző

 …………………………………..

 dr. Silye Tamás

 jegyzői igazgató

A napirend tárgyalása zárt ülést nem igényel.

Tisztelt Képviselő-testület!

A szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet (továbbiakban: R.) módosítására teszünk javaslatot az alábbiak szerint.

A szociális igazgatásról és szociális ellátásokról szóló 1993. évi III. törvény (továbbiakban Szt.) 7. §-a alapján a települési önkormányzat, tekintet nélkül hatáskörére és illetékességére, köteles az arra rászorulónak rendkívüli települési támogatást, étkezést, illetve szállást biztosítani, ha ennek hiánya a rászorulónak az életét, testi épségét veszélyezteti. A II. kerületi önkormányzat az Szt. által előírt fenti kötelezettséget a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletében (továbbiakban: R.) biztosítja.

* **1. §-hoz:** Az R. szabályozása alapján a Szt. 7. §-a alapján nyújtott rendkívüli települési támogatás (krízistámogatás) mértékét 50 ezer forintban maximálja. A támogatások iránti kérelmek elbírálása során tapasztalható, hogy az adható támogatás mértéke már nem nyújt érdemi segítséget az arra jogosultak részére. Ennek a limitált, legfeljebb nyújtható összegnek az 500 ezer forintra történő emelésére teszünk javaslatot, melyet a megváltozott gazdasági körülmények indokolnak. A krízistámogatást szociális alapon azon rászorulónak kell biztosítani, akinek annak hiánya életét, testi épségét veszélyeztetné. Szükségesnek találjuk egy olyan magasabb adható összeg biztosítását, mely gyors reagálást, érdemi segítséget, intézkedést tehet lehetővé egy olyan rászoruló részére aki hirtelen maradt lakhatás, vagy ellátás nélkül, és családi, baráti szociális háló nem veszi körül. Az adott helyzetben szakmai tapasztalatunk és a körülmények mérlegelése alapján kerül meghatározásra a támogatás összege.
* **2. §-hoz**: A hatályba lépésről rendelkezik.

Kérem a Tisztelt Képviselő-testületet az előterjesztés megvitatására és a rendelet módosításának elfogadására!

A rendelet módosítás elfogadásához minősített többségű szavazati arány szükséges.

Budapest, 2022. február 14.

 Kovács Márton

 alpolgármester

Budapest Főváros II. Kerületi Önkormányzat Képviselő-testületének …/2022 (……) önkormányzati rendelete a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosításáról

|  |  |
| --- | --- |
| Jelenlegi szövegezés | Javasolt módosítás |
|  | Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott jogalkotási hatáskörében, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11. és 11a. pontjában meghatározott feladatkörében eljárva, valamint a szociális igazgatásról és szociális ellátásokról szóló 1993. évi III. törvény (továbbiakban: Szt.) 26. §, a 92. § (2) bekezdésében, illetve a 132. § (4) bekezdés g) pontjában kapott felhatalmazás alapján eljárva a következőket rendeli el:  |
| R. 21. § (4) bekezdés:„(4) Az Szt. 7. §-a alapján nyújtott rendkívüli települési támogatás mértéke legfeljebb *50 ezer* forint lehet.” | 1. §A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 21. § (4) bekezdés helyébe a következő rendelkezés lép:„(4) Az Szt. 7. §-a alapján nyújtott rendkívüli települési támogatás mértéke legfeljebb *500 ezer* forint lehet.” |
|  | 2. §Ez a rendelet a kihirdetését követő napon lép hatályba. |

Budapest Főváros II. Kerületi Önkormányzat Képviselő-testületének …/2022. (…) önkormányzati rendelete

a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosításáról

Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott jogalkotási hatáskörében, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11. és 11a. pontjában meghatározott feladatkörében eljárva, valamint a szociális igazgatásról és szociális ellátásokról szóló 1993. évi III. törvény (továbbiakban: Szt.) 26. §, a 92. § (2) bekezdésében, illetve a 132. § (4) bekezdés g) pontjában kapott felhatalmazás alapján eljárva a következőket rendeli el:

1. §

A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 21. § (4) bekezdés helyébe a következő rendelkezés lép:

„(4) Az Szt. 7. §-a alapján nyújtott rendkívüli települési támogatás mértéke legfeljebb *500 ezer* forint lehet.”

2. §

Ez a rendelet a kihirdetését követő napon lép hatályba.

|  |  |
| --- | --- |
| Őrsi Gergelypolgármester | dr. Szalai Tiborjegyző |

Általános indokolás

A szociális igazgatásról és szociális ellátásokról szóló 1993. évi III. törvény (továbbiakban Szt.) 7. §-a alapján a települési önkormányzat, tekintet nélkül hatáskörére és illetékességére, köteles az arra rászorulónak rendkívüli települési támogatást, étkezést, illetve szállást biztosítani, ha ennek hiánya a rászorulónak az életét, testi épségét veszélyezteti. A II. kerületi önkormányzat az Szt. által előírt fenti kötelezettséget a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletében (továbbiakban: R.) biztosítja.

Részletes indokolás

Az 1. §-hoz

Az R. szabályozása alapján a Szt. 7. §-a alapján nyújtott rendkívüli települési támogatás (krízistámogatás) mértékét 50 ezer forintban maximálja. Ennek a limitált, legfeljebb nyújtható összegnek az 500 ezer forintra történő emelésére teszünk javaslatot, melyet a megváltozott körülmények, a járványhelyzet indokol. A krízistámogatást szociális alapon azon rászorulónak kell biztosítani, akinek annak hiánya életét, testi épségét veszélyeztetné. Szükségesnek találjuk egy olyan magasabb adható összeg biztosítását, mely gyors reagálást, segítséget, intézkedést tehet lehetővé egy olyan rászoruló részére aki hirtelen maradt lakhatás és jövedelem nélkül, és családi, baráti szociális háló nem veszi körül. Az adott helyzetben szakmai tapasztalatunk és ismereteink alapján kerül mérlegelésre a nyújtott összeg, mely nem feltétlenül jelenti a maximálisan adható összeg megállapítását.

A 2. §-hoz

A hatályba lépésről rendelkezik.